<classify> SERI KALI imetoa agizo kwa wakuu wa mikoa, wilaya na wakurugenzi wa halmashauri kupitia Kamati za Ulinzi na Usalama kuwakamata watoto wanaoomba mitaani na wazazi wao na kuwafi kisha mahakamani. Kauli hiyo ilitolewa jana na Naibu Waziri Ofisi ya Rais, Tawala za Mikoa na Serikali za Mitaa Tamisemi, Josephat Kakunda alipokuwa akijibu swali la Mbunge wa Kiembesamaki, Ibrahim Mohamedi Ali Raza CCM. Katika swali lake, Raza alitaka kujua serikali itachukua hatua gani ya kuondoa ombaomba katika Jiji la Dar es Salaam.Jiji la Dar es Salaam linakabiliwa na tatizo la kuwa na ombaomba wengi na katika baadhi ya eneo wamejenga hadi miundombinu ya kulala. Je, serikali inachukua hatua gani? Akijibu swali hilo, Kakunda alisema: Ombaomba wengi wamekuwa wanatumia watoto ambao wanatakiwa kuwa shuleni na wanazagaa ovyo mitaani ndiyo maana nikatoa mwito kwamba sasa sheria ya elimu na kanuni ya adhabu zitumike kikamilifu katika kuhakikisha kwamba watoto kwanza wote warudishwe shuleni na wazazi ambao hawatekelezi wajibu wao nao wachukuliwe hatua za kisheria.Naagiza wakuu wa wilaya na wakurugenzi wa halmashauri chini ya usimamizi wa wakuu wa mikoa kupitia Kamati za Ulinzi na Usalama kuwakamata watoto wote ambao badala ya kwenda shuleni huzagaa mitaani wakiombaomba. Wakamatwe wote pamoja na wazazi wao na washitakiwe mahakamani chini ya Sheria ya E limu ya Mwaka 1978 inayokataza utoro na sheria ya kanuni za adhabu kifungu cha 166, 167 , na 169 a vinavyohusu wajibu wa wazazi na walezi kwa watoto, alisema.Alisema hatua za kuwakamata na kuwarudisha makwao zinaonekana hazisaidii sana na kuongeza kuwa mabaraza ya madiwani yana uwezo wa kutunga sheria ndogo za kuzuia utoro pamoja na kudhibiti mienendo ya baadhi ya ya watu kuombaomba. Ni kweli hali ya maisha ni ngumu na ndiyo maana nimesema kwamba tutumie hizo fursa, lakini kwa kusema ukweli fursa ya elimu ya msingi bila malipo ni muhimu sana hiyo tuifuatilie vizuri ili watoto wetu wote ambao wanastahili kuwa shuleni wawe shuleni, alisema.Kakunda alisema Dar es Salaam imekuwa na ombaomba wengi kwa sababu ya kuwapo kwa vivutio vingi wakiwemo watu wanawapa fedha kama sehemu ya ibada. Alisema mara kadhaa Ofisi ya Mkuu wa Mkoa wa Dar es Salaam imetekeleza hatua za kuwaondoa, ikiwa ni pamoja na kuwakamata na kuwarudisha makwao lakini wamekuwa wakirudi. Akitolea mfano, Kakunda alisema Septemba 2013, ombaomba 253 na watoto 135 walirejeshwa kwao ambapo watoto 33 walirejeshwa shuleni. Kurudi kwa ombaomba inathibitisha kuwa wapo watu wazima wanaotumia watoto kuomba na wamekuwa chanzo cha uchafuzi wa mazingira jijini Dar es Salaam.  <topic>: KITAIFA 